ระเบียบศาลรัฐธรรมนูญว่าด้วยการแต่งตั้งพนักงานขับรถยนต์ประจําตําแหน่งประธานศาลรัฐธรรมนูญและตุลาการศาลรัฐธรรมนูญพ.ศ. 2551----------------------------------------------------------------- โดยที่เป็นการสมควรแก้ไขเพิ่มเติมระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ เพื่อให้การปฏิบัติหน้าที่เฉพาะในส่วนที่เกี่ยวกับพนักงานขับรถยนต์ประจําตําแหน่งประธานศาลรัฐธรรมนูญและตุลาการศาลรัฐธรรมนูญ เป็นไปอย่างเหมาะสมและมีประสิทธิภาพ อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยการแต่งตั้งพนักงานขับรถยนต์ประจําตําแหน่งประธานศาลรัฐธรรมนูญและตุลาการศาลรัฐธรรมนูญ พ.ศ. 2551"ข้อ ๒ ระเบียบนี้ให้ใช้บังคับตั้งแต่วันที่ 28 พฤษภาคม พ.ศ. 2551 เป็นต้นไปข้อ ๓ ให้ยกเลิก (1) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 4) พ.ศ. 2546 (2) ระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ (ฉบับที่ 5) พ.ศ. 2547ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๕ ในระเบียบนี้ "พนักงานขับรถยนต์" หมายความว่า พนักงานขับรถยนต์ประจําตําแหน่งประธานศาลรัฐธรรมนูญและพนักงานขับรถยนต์ประจําตําแหน่งตุลาการศาลรัฐธรรมนูญข้อ ๖ ให้เลขาธิการสํานักงานศาลรัฐธรรมนูญพิจารณาแต่งตั้งพนักงานขับรถยนต์ตามความประสงค์ของประธานศาลรัฐธรรมนูญ และตุลาการศาลรัฐธรรมนูญ ทั้งนี้ จํานวนอัตราค่าตอบแทนเป็นรายเดือน และค่าตอบแทนพิเศษของพนักงานขับรถยนต์ให้เป็นไปตามที่กําหนดในบัญชีท้ายระเบียบนี้ข้อ ๗ พนักงานขับรถยนต์ต้องมีคุณสมบัติทั่วไป ดังต่อไปนี้ (1) มีสัญชาติไทย (2) มีอายุไม่ต่ํากว่ายี่สิบปี (3) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ (4) ไม่เป็นข้าราชการซึ่งมีตําแหน่งหรือเงินเดือนประจํา ข้าราชการการเมือง หรือข้าราชการรัฐสภาฝ่ายการเมือง พนักงาน หรือลูกจ้างของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น หรือเป็นเจ้าหน้าที่อื่นของรัฐ (5) ไม่เป็นกรรมการหรือเจ้าหน้าที่ในพรรคการเมือง (6) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กําหนดในกฎหมายว่าด้วยระเบียบข้าราชการพลเรือน (7) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อนตามระเบียบกระทรวงการคลังว่าด้วยลูกจ้างประจําของส่วนราชการหรือตามกฎหมายอื่น (8) ไม่เป็นผู้บกพร่องในศีลธรรมอันดีจนเป็นที่รังเกียจของสังคม (9) ไม่เป็นบุคคลล้มละลายซึ่งศาลยังไม่สั่งให้พ้นคดี หรือมีหนี้สินล้นพ้นตัว (10) ไม่เป็นผู้เคยต้องรับโทษจําคุกโดยคําพิพากษาถึงที่สุดให้จําคุกเพราะกระทําความผิดทางอาญา เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ (11) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ (12) ไม่เป็นผู้เคยถูกลงโทษให้ออก หรือปลดออก เพราะกระทําผิดวินัยตามกฎหมายว่าด้วยระเบียบข้าราชการพลเรือนหรือตามกฎหมายอื่น (13) ไม่เป็นผู้เคยถูกลงโทษไล่ออก เพราะกระทําผิดวินัยตามระเบียบกระทรวงการคลังว่าด้วยลูกจ้างประจําของส่วนราชการหรือตามกฎหมายอื่นข้อ ๘ พนักงานขับรถยนต์ต้องมีคุณสมบัติเฉพาะตําแหน่ง ดังต่อไปนี้ (1) ต้องมีใบอนุญาตขับรถยนต์ส่วนบุคคล (2) มีประสบการณ์ในการขับรถยนต์ส่วนบุคคล หรือรถยนต์สาธารณะ หรือทั้งสองประเภทรวมกันมาแล้วไม่น้อยกว่า 3 ปีข้อ ๙ ผู้ได้รับการเสนอชื่อเพื่อแต่งตั้งเป็นพนักงานขับรถยนต์ให้ยื่นแบบเสนอชื่อและใบรับรองพร้อมเอกสารหลักฐานต่อสํานักงานศาลรัฐธรรมนูญ ดังต่อไปนี้ (1) สําเนาทะเบียนบ้าน (2) สําเนาบัตรประจําตัวประชาชน ถ้ามีการเปลี่ยนชื่อหรือนามสกุล ให้นําหลักฐานการเปลี่ยนชื่อหรือนามสกุลมาแสดงด้วย (3) หลักฐานใบอนุญาตขับรถยนต์ส่วนบุคคล (4) รูปถ่ายหน้าตรงไม่สวมหมวกหรือแว่นตาสีดํา ขนาด 1 นิ้ว ถ่ายมาแล้วไม่เกิน 6 เดือนจํานวน 4 รูป (5) ใบรับรองแพทย์มีอายุไม่เกิน 6 เดือนข้อ ๑๐ พนักงานขับรถยนต์ มีหน้าที่ดังต่อไปนี้ (1) รับผิดชอบและดูแลรักษารถยนต์ประจําตําแหน่งของประธานศาลรัฐธรรมนูญหรือตุลาการศาลรัฐธรรมนูญ แล้วแต่กรณี ให้อยู่ในสภาพพร้อมที่จะปฏิบัติงานได้ตลอดเวลา (2) ปฏิบัติงานอื่น ๆ ตามที่ประธานศาลรัฐธรรมนูญ หรือตุลาการศาลรัฐธรรมนูญมอบหมายข้อ ๑๑ พนักงานขับรถยนต์พ้นจากหน้าที่เมื่อ (1) ตาย (2) ลาออก (3) ขาดคุณสมบัติตามข้อ 7 หรือข้อ 8 (4) ประธานศาลรัฐธรรมนูญ หรือตุลาการศาลรัฐธรรมนูญ แล้วแต่กรณี เห็นควรให้พ้นจากตําแหน่ง (5) ประธานศาลรัฐธรรมนูญ หรือตุลาการศาลรัฐธรรมนูญพ้นจากตําแหน่ง แล้วแต่กรณีข้อ ๑๒ พนักงานขับรถยนต์มีสิทธิได้รับสวัสดิการและการสงเคราะห์อื่น ดังต่อไปนี้ (1) การประกันสุขภาพ มีอัตราเบี้ยประกันคนละไม่เกินหนึ่งหมื่นบาทต่อปี ในการจัดหาผู้รับประกัน ให้นําหลักเกณฑ์และวิธีการที่ออกตามระเบียบศาลรัฐธรรมนูญว่าด้วยการแต่งตั้งเลขานุการประธานศาลรัฐธรรมนูญและตุลาการศาลรัฐธรรมนูญ ในส่วนที่เกี่ยวกับการประกันสุขภาพมาใช้บังคับกับพนักงานขับรถยนต์โดยอนุโลม (2) บําเหน็จตอบแทนเป็นเงินซึ่งจ่ายครั้งเดียวเมื่อออกจากงาน หลังจากที่ปฏิบัติงานครบหนึ่งปีขึ้นไป นับแต่วันที่ได้รับการแต่งตั้ง ในการคํานวณบําเหน็จตอบแทนให้นําค่าตอบแทนเป็นรายเดือนท้ายระเบียบนี้คูณด้วยระยะเวลาการปฏิบัติงานเป็นรายปี โดยให้นับจํานวนปีและเศษของปีด้วย การคํานวณเศษของปีที่เป็นเดือนหรือเป็นวันให้เป็นปีนั้น ให้นําเศษที่เป็นเดือนหารด้วยสิบสอง และเศษที่เป็นวันหารด้วยสามสิบได้ผลลัพธ์เท่าใดจึงหารด้วยสิบสอง ในการคํานวณให้ใช้ทศนิยมสองตําแหน่ง และให้นําจํานวนที่คํานวณได้มารวมกันเป็นระยะเวลาที่ปฏิบัติงานซึ่งเป็นจํานวนปี สิทธิในบําเหน็จตอบแทน เป็นสิทธิเฉพาะตัว จะโอนไม่ได้ในกรณีที่พนักงานขับรถยนต์ออกจากงานเพราะถึงแก่ความตาย ไม่ว่าผู้นั้นจะปฏิบัติงานครบหนึ่งปีบริบูรณ์หรือไม่ก็ตาม ให้ผู้นั้นมีสิทธิได้รับบําเหน็จตอบแทน โดยให้จ่ายแก่ทายาทโดยธรรมซึ่งเป็นผู้มีสิทธิรับมรดกของผู้ตายตามประมวลกฎหมายแพ่งและพาณิชย์ (3) ค่าใช้จ่ายซึ่งเป็นค่าเครื่องแบบประจําสํานักงานตามหลักเกณฑ์เช่นเดียวกับลูกจ้างประจําสํานักงานศาลรัฐธรรมนูญ (4) ประโยชน์ตอบแทนอื่นตามที่คณะตุลาการศาลรัฐธรรมนูญกําหนดข้อ ๑๓ ให้สํานักงานศาลรัฐธรรมนูญออกบัตรประจําตัวแก่พนักงานขับรถยนต์เพื่อแสดงตนจัดทําและรักษาทะเบียนประวัติของพนักงานขับรถยนต์ไว้เป็นหลักฐาน บัตรประจําตัวตามวรรคหนึ่ง เป็นอันยกเลิกเมื่อมีกรณีตามข้อ 11ข้อ ๑๔ พนักงานขับรถยนต์ ต้องปฏิบัติตามนโยบาย คําสั่ง กฎ ระเบียบ ข้อบังคับ และแบบธรรมเนียมของศาลรัฐธรรมนูญ และสํานักงานศาลรัฐธรรมนูญผู้มีอํานาจลงนาม - ประกาศ ณ วันที่ 26 มิถุนายน พ.ศ. 2551 ชัช ชลวร ประธานศาลรัฐธรรมนูญ